Title: กฎ ก.ค. ฉบับที่ 8 (พ.ศ. 2528) ออกตามความในพระราชบัญญัติระเบียบข้าราชการครู พ.ศ. 2523 ว่าด้วยกรณีความผิดที่ปรากฎชัดแจ้ง

กฎ ก

กฎ ก.ค.
ฉบับที่
8 (พ.ศ.2528)
ออกตามความในพระราชบัญญัติระเบียบข้าราชการครู
พ.ศ.2523
ว่าด้วยกรณีความผิดที่ปรากฏชัดแจ้ง
---------------

                        อาศัยอำนาจความในมาตรา4และมาตรา    7(2)   แห่งพระราชบัญญัติ
ข้าราชการครู พ.ศ.2523 ประกอบกับมาตรา 81
แห่งพระราชบัญญัติระเบียบ
ข้าราชการพลเรือน พ.ศ.2518
ซึ่งแก้ไขเพิ่มเติมโดยประกาศของคณะปฏิวัติ ฉบับที่ 19 
ลงวันที่ 8 พฤศจิกายน พ.ศ.2520 ก.ค. จึงออกกฎ ก.ค.
ซึ่งได้รับอนุมัติจากคณะรัฐมนตรี
ไว้ดังต่อไปนี้
                        ข้าราชการครูผู้ใดกระทำผิดวินัยอย่างร้ายแรงในกรณีดังต่อไปนี้
เป็นกรณีความผิด
ที่ปรากฏชัดแจ้ง
                        (1)
กระทำความผิดอาญา จนได้รับโทษจำคุกหรือโทษที่หนักกว่าจำคุก 
โดยคำพิพากษาถึงที่สุดให้จำคุกหรือให้รับโทษที่หนักกว่าจำคุก  เว้นแต่เป็นโทษสำหรับ
ความผิดที่ได้กระทำโดยประมาทหรือความผิดลหุโทษ
                        (2) 
ละทิ้งหน้าที่ราชการติดต่อในคราวเดียวกันเป็นเวลาเกินกว่าสิบห้าวัน และ
ผู้บังคับบัญชาได้ดำเนินการสืบสวนแล้วเห็นว่าไม่มีเหตุผลอันสมควร  หรือเห็นว่ามีพฤติการณ์
อันแสดงถึงความจงใจไม่ปฏิบัติตามระเบียบของทางราชการ

                                                ให้ไว้
ณ วันที่ 4 กรกฎาคม พ.ศ.2528

                                         ชวน หลีกภัย

                               รัฐมนตรีว่าการกระทรวงศึกษาธิการ

ประธาน ก.ค.

+---------------------------------------------------------------------------------------------------+
หมายเหตุ  :-
เหตุผลในการประกาศใช้กฎ ก.ค. ฉบับนี้ คือ เนื่องจากมาตรา 4 แห่ง
พระราชบัญญัติระเบียบข้าราชการครู พ.ศ.2523
บัญญัติให้นำกฎหมายว่าด้วยระเบียบ
ข้าราชการพลเรือนมาใช้บังคับแก่ข้าราชการครู  โดยอนุโลม  และในกรณีใดที่กฎหมาย
ว่าด้วยระเบียบข้าราชการพลเรือนกำหนดให้ ก.พ. ออกกฎ ก.พ.
ก็ให้ ก.ค. ออกกฎ ก.ค.
ในกรณีนั้นแทน  
และปรากฏว่าได้มีการกำหนดกรณีความผิดที่ปรากฏชัดแจ้งของข้าราชการ
พลเรือนไว้ในกฎ ก.พ.
สมควรกำหนดกรณีความผิดที่ปรากฏชัดแจ้งของข้าราชการครูไว้ใน
กฎ ก.ค. ด้วย จึงจำเป็นต้องออกกฎ ก.ค. นี้